CELEX: 32012D0334
Language: da
Date: 2012-06-25 00:00:00
Title: Rådets gennemførelsesafgørelse 2012/334/FUSP af 25. juni 2012 om gennemførelse af afgørelse 2011/486/FUSP om restriktive foranstaltninger over for visse personer, grupper, virksomheder og enheder på baggrund af situationen i Afghanistan

26.6.2012   
            
            
               DA
            
            
               Den Europæiske Unions Tidende
            
            
               L 165/75
            
         RÅDETS GENNEMFØRELSESAFGØRELSE 2012/334/FUSP
   af 25. juni 2012
   om gennemførelse af afgørelse 2011/486/FUSP om restriktive foranstaltninger over for visse personer, grupper, virksomheder og enheder på baggrund af situationen i Afghanistan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 31, stk. 2,
   under henvisning til Rådets afgørelse 2011/486/FUSP af 1. august 2011 om restriktive foranstaltninger over for visse personer, grupper, virksomheder og enheder på baggrund af situationen i Afghanistan (1), særlig artikel 5, og
   ud fra følgende betragtninger:
   
               (1)
            
            
               Rådet vedtog den 1. august 2011 afgørelse 2011/486/FUSP.
            
         
               (2)
            
            
               Den 18. marts 2012 vedtog komitéen, der er nedsat i henhold til punkt 30 i De Forenede Nationers Sikkerhedsråds resolution 1988 (2011), ændringer af listen over personer, grupper, virksomheder og enheder, der er omfattet af restriktive foranstaltninger.
            
         
               (3)
            
            
               Bilaget til afgørelse 2011/486/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Bilaget til afgørelse 2011/486/FUSP ændres hermed som angivet i bilaget til nærværende afgørelse.
   Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Luxembourg, den 25. juni 2012.
      
         
            På Rådets vegne
         
         C. ASHTON
         
            Formand
         
      
   
   
      (1)  EUT L 199 af 2.8.2011, s. 57.
   
      BILAG
      Oplysningerne i bilaget til afgørelse 2011/486/FUSP om nedennævnte personer erstattes følgende:
      A.   Personer knyttet til Taleban
      
      
                  1.
               
               
                  
                     Shams Ur-Rahman Abdul Zahir (alias
                     a) Shamsurrahman, b) Shams-u-Rahman, c) Shamsurrahman Abdurahman, d) Shams ur-Rahman Sher Alam)
                  
                     Titel: a) Mullah, b) Mawlawi. Grunde til opførelse på listen: Talebanstyrets vicelandbrugsminister. Fødselsdato: 1969. Fødested: landsbyen Waka Uzbin, Sarobidistriktet, Kabulprovinsen, Afghanistan. Nationalitet: afghansk. Nationalt identifikationsnr.: a) 2132370 (afghansk nationalt identifikationskort (tazkira)). b) 812673 (afghansk nationalt identifikationskort (tazkira)). Andre oplysninger: a) formodes at opholde sig i grænseområdet mellem Afghanistan og Pakistan, b) involveret i narkotikahandel, c) tilhører Ghilzaistammen. Dato for FN's opførelse på listen:23.2.2001.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  I juni 2007 var Shams ur-Rahman Sher Alam det Talebanmedlem, der var ansvarlig for Kabulprovinsen. Han var ansvarlig for Talebans militære operationer i og rundt om Kabul og har været involveret i mange angreb.
               
            
                  2.
               
               
                  
                     Ubaidullah Akhund Yar Mohammed Akhund (alias
                     a) Obaidullah Akhund, b) Obaid Ullah Akhund)
                  
                     Titel: a) Mullah, b) Hajji, c) Mawlawi. Grunde til opførelse på listen: Talebanstyrets forsvarsminister. Fødselsdato: a) ca. 1968 b) 1969. Fødested: a) landsbyen Sangisar, Panjwaidistriktet, Kandaharprovinsen, Afghanistan, b) Arghandabdistriktet, Kandaharprovinsen, Afghanistan, c) Nalghamområdet, Zheraydistriktet, Kandaharprovinsen, Afghanistan. Nationalitet: afghansk. Andre oplysninger: a) var en af Mullah Mohammed Omars stedfortrædere, b) var medlem af Talebans øverste råd med ansvar for militæroperationer, c) arresteret i 2007 og varetægtsfængslet i Pakistan, d) angiveligt død i marts 2010, e) ved ægteskab knyttet til Saleh Mohammad Kakar Akhtar Muhammad, f) tilhørte Alokozaistammen. Dato for FN's opførelse på listen:25.1.2001.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Ubaidullah Akhund var en af Mullah Omars stedfortrædere og medlem af Talebans ledelse, ansvarlig for militære operationer.
               
            
                  3.
               
               
                  
                     Mohammad Jawad Waziri
                  
                  
                     Grunde til opførelse på listen: Udenrigsministeriets afdelingen for FN-anliggender under Talebanstyret. Fødselsdato: ca. 1960. Fødested: a) Jaghatudistriktet, Maidan Wardak-provinsen, Afghanistan, b) Sharanadistriktet, Paktiaprovinsen, Afghanistan. Nationalitet: afghansk. Andre oplysninger: a) formodes at opholde sig i grænseområdet mellem Afghanistan og Pakistan. b) tilhører Wazirstammen. Dato for FN's opførelse på listen:23.2.2001.
               
            
                  4.
               
               
                  
                     Nazir Mohammad Abdul Basir (alias Nazar Mohammad).
                  
                     Titel: a) Mawlawi, b) Sar Muallim. Grunde til opførelse på listen: a) borgmester i byen Kunduz, b) fungerende guvernør for Kunduzprovinsen (Afghanistan) under Talebanstyret. Fødselsdato: 1954. Fødested: landsbyen Malaghi, Kunduzdistriktet, Kunduzprovinsen, Afghanistan. Nationalitet: afghansk. Andre oplysninger: Angiveligt død den 9. november 2008. Dato for FN's opførelse på listen:23.2.2001.
               
            
                  5.
               
               
                  
                     Abdulhai Salek
                  
                  
                     Titel: Mawlawi Grunde til opførelse på listen: Guvernør for Uruzganprovinsen under Talebanstyret. Fødselsdato: ca. 1965. Fødested: landsbyen Awlyatak, Gardan Masjid-området, Chaki Wardak-distriktet, Maidan Wardak-provinsen, Afghanistan. Nationalitet: afghansk. Andre oplysninger: a) angiveligt død i det nordlige Afghanistan i 1999, b) tilhørte Wardakstammen. Dato for FN's opførelse på listen:23.2.2001.
               
            
                  6.
               
               
                  
                     Abdul Latif Mansur (alias
                     a) Abdul Latif Mansoor, b) Wali Mohammad)
                  
                     Titel: Mawlawi. Grunde til opførelse på listen: Talebanstyrets landbrugsminister. Fødselsdato: ca. 1968. Fødested: a) Zurmatdistriktet, Paktiaprovinsen, Afghanistan, b) Garda Saraydistriktet, Paktiaprovinsen, Afghanistan. Nationalitet: afghansk. Andre oplysninger: a) medlem af Talebans Miram Shah-shura siden maj 2007, b) medlem af Talebans øverste råd og leder af Talebans politiske kommission siden 2009, c) Talebanleder i det østlige Afghanistan siden 2010, d) medlem af Taleban med ansvar for Nangarharprovinsen, Afghanistan siden slutningen af 2009, e) formodes at opholde sig i grænseområdet mellem Afghanistan og Pakistan, f) tilhører Sahakstammen (Ghilzai). Dato for FN's opførelse på listen:31.1.2001.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Abdul Latif Mansur var fra maj 2007 medlem af Talebans Miram Shah-råd. Han var Talebans skyggeguvernør for Nangarharprovinsen, Afghanistan, i 2009 og leder af Talebans politiske kommission i midten af 2009. I maj 2010 var Abdul Latif Mansur en højtstående Talebanleder i det østlige Afghanistan.
               
            
                  7.
               
               
                  
                     Allah Dad Tayeb Wali Muhammad (alias
                     a) Allah Dad Tayyab, b) Allah Dad Tabeeb).
                  
                     Titel: a) Mullah, b) Hajji. Grunde til opførelse på listen: Talebanstyrets vicekommunikationsminister. Fødselsdato: ca. 1963. Fødested: a) Ghorakdistriktet, Kandaharprovinsen, Afghanistan, b) Neshdistriktet, Uruzganprovinsen, Afghanistan. Nationalitet: afghansk. Andre oplysninger: tilhører Popalzaistammen. Dato for FN's opførelse på listen:25.1.2001.
               
            
                  8.
               
               
                  
                     Zabihullah Hamidi (alias Taj Mir).
                  
                     Grunde til opførelse på listen: Talebanstyrets viceminister for videregående uddannelse. Fødselsdato: 1958-1959. Fødested: landsbyen Payeen Bagh, Kahmarddistriktet, Bamyanprovinsen, Afghanistan. Adresse:Dashti Shor area, Mazari Sharif, Balkhprovinsen, Afghanistan. Nationalitet: afghansk. Dato for FN's opførelse på listen:23.2.2001.
               
            
                  9.
               
               
                  
                     Mohammad Yaqoub
                  
                  
                     Titel: Mawlawi. Grunde til opførelse på listen: chef for Bakhtar Information Agency (BIA) under Talebanstyret. Fødselsdato: ca. 1966. Fødested: a) Shahjoidistriktet, Zabulprovinsen, Afghanistan b) Jandadistriktet, Ghazniprovinsen, Afghanistan. Nationalitet: afghansk. Andre oplysninger: a) medlem af Talebans kulturkommission, b) formodes at opholde sig i grænseområdet mellem Afghanistan og Pakistan, c) tilhører Kharotistammen. Dato for FN's opførelse på listen:23.2.2001.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Mohammad Yaqoub har siden 2009 været et ledende medlem af Taleban i Yousef Khel-distriktet i Paktikaprovinsen.
               
            
                  10.
               
               
                  
                     Mohammad Shafiq Ahmadi
                  
                  
                     Titel: Mullah. Grunde til opførelse på listen: Talebanstyrets guvernør for Samanganprovinsen. Fødselsdato: 1956-1957. Fødested: Tirin Kot-distriktet, Uruzganprovinsen, Afghanistan. Nationalitet: afghansk. Dato for FN's opførelse på listen:23.2.2001.
               
            
                  11.
               
               
                  
                     Ahmad Jan Akhundzada Shukoor Akhundzada (alias
                     a) Ahmad Jan Akhunzada b) Ahmad Jan Akhund Zada).
                  
                     Titel: a) Mawlawi b) Mullah. Grunde til opførelse på listen: Talebanstyrets guvernør for Zabol- og Oruzganprovinserne. Fødselsdato: 1966-1967. Fødested: a) landsbyen Lablan, Dehrawooddistriktet, Oruzganprovinsen, Afghanistan, b) Zurmatdistriktet, Paktiaprovinsen, Afghanistan. Nationalitet: afghansk. Andre oplysninger: a) medlem af Taleban med ansvar for Oruzganprovinsen, Afghanistan, siden begyndelsen af 2007, b) svoger til Mullah Mohammed Omar, c) formodes at opholde sig i grænseområdet mellem Afghanistan og Pakistan. Dato for FN's opførelse på listen:25.1.2001.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  Ahmad Jan Akhunzada Shukoor Akhunzada har været Talebanmedlem med ansvar for Oruzganprovins siden starten af 2007.
               
            
                  12.
               
               
                  
                     Khalil Ahmed Haqqani (alias
                     a) Khalil Al-Rahman Haqqani, b) Khalil ur Rahman Haqqani, c) Khaleel Haqqani).
                  
                     Titel: Hajji. Adresse: a) Peshawar, Pakistan, b)nær Dergey Manday Madrasa i landsbyen Dergey Manday, nær Miram Shah i agenturet Nordwaziristan (NWA) i de føderalt forvaltede stammeområder (FATA), Pakistan, c)landsbyen Kayla nær Miram Shah i agenturet Nordwaziristan (NWA) i de føderalt forvaltede stammeområder (FATA), Pakistan, d)landsbyen Sarana Zadran, Paktiaprovinsen, Afghanistan. Fødselsdato: a)1.1.1966, b) mellem 1958 og 1964. Fødested: landsbyen Sarana, Garda Saray-området, Waza Zadran-distriktet, Paktiaprovinsen, Afghanistan. Nationalitet: afghansk. Andre oplysninger: a) ledende medlem af Haqqaninetværket, som opererer fra Nordwaziristan i de føderalt forvaltede stammeområder i Pakistan, b) er tidligere rejst til Dubai, De Forenede Arabiske Emirater, for at skaffe midler, c) bror til Jalaluddin Haqqani og onkel til Sirajuddin Jallaloudine Haqqani. Dato for FN's opførelse på listen:9.2.2011.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  
                               
                           
                           
                              Khalil Ahmed Haqqani er et højtstående medlem af Haqqaninetværket, en militant gruppe med tilknytning til Taleban, der opererer fra agenturet Nordwaziristan i de føderalt forvaltede stammeområder i Pakistan. Haqqaninetværket, der stod i spidsen for oprøret i Afghanistan, blev stiftet af Khalil Haqqanis bror, Jalaluddin Haqqani (TI.H.40.01.), der gik ind i Mullah Mohammed Omars Talebanstyre i midten af 1990'erne.
                           
                        
                               
                           
                           
                              Khalil Haqqani skaffer midler på Talebans og Haqqaninetværkets vegne og rejser ofte til udlandet for at møde økonomiske støtter. Fra september 2009 er Khalil Haqqani rejst til Golfstaterne og har skaffet midler fra kilder der og fra kilder i Syd- og Østasien.
                           
                        
                               
                           
                           
                              Khalil Haqqani yder også støtte til Taleban og Haqqaninetværket, der opererer i Afghanistan. Fra begyndelsen af 2010 skaffede Khalil Haqqani midler til Talebanceller i Logarprovinsen i Afghanistan. I 2009 leverede og kontrollerede Khalil Haqqani ca. 160 kombattanter i Logarprovinsen i Afghanistan og var en blandt flere med ansvar for tilbageholdelsen af fanger, som Taleban og Haqqaninetværket havde taget blandt modstanderne. Khalil Haqqani har modtaget ordrer til Talebanoperationer fra Sirajuddin Haqqani, der er hans nevø.
                           
                        
                               
                           
                           
                              Khalil Haqqani har også optrådt på vegne af al-Qaeda og været knyttet til dets militæroperationer. I 2002 udsendte Khalil Haqqani mandskab til at styrke al-Qaeda-elementer i Paktiaprovinsen i Afghanistan.
                           
                        
            
                  13.
               
               
                  
                     Badruddin Haqqani (alias Atiqullah).
                  
                     Adresse: Miram Shah, Pakistan. Fødselsdato: ca. 1975-1979. Fødested: Miramshah, Nordwaziristan, Pakistan. Andre oplysninger: a) øverstbefalende for Haqqaninetværket og medlem af Taleban shuraen i Miram Shah, b) har været med til at lede angreb mod mål i ydøstafghanistan, c) søn af Jalaluddin Haqqani, bror til Sirajuddin Jallaloudine Haqqani og Nasiruddin Haqqani, nevø til Khalil Ahmed Haqqani. Dato for FN's opførelse på listen:11.5.2011.
                  Yderligere oplysninger fra det beskrivende resumé af grundene til opførelse på listen fra sanktionskomitéen:
                  
                               
                           
                           
                              Badruddin Haqqani er den operative leder for Haqqaninetværket, en militant gruppe med tilknytning til Taleban, der opererer fra agenturet Nordwaziristan i de føderalt forvaltede stammeområder i Pakistan. Haqqaninetværket har stået i spidsen for oprøret i Afghanistan og er ansvarligt for mange højprofilerede angreb. Haqqaninetværkets ledelse består af de tre ældste sønner af stifteren Jalaluddin Haqqani, der gik ind i Mullah Mohammed Omars Talebanstyre i midten af 1990'erne. Badruddin er søn af Jalaluddin og bror til Nasiruddin Haqqani og Sirajuddin Haqqani samt nevø til Khalil Ahmed Haqqani.
                           
                        
                               
                           
                           
                              Badruddin deltager i ledelsen af oprørere, der er tilsluttet Taleban, og udenlandske kombattanter i angreb på mål i det sydøstlige Afghanistan. Badruddin sidder på Miran Shah shuraen under
                           
                        
                               
                           
                           
                              Taleban, der har myndighed over Haqqaninetværkets aktiviteter. Badruddin menes også at stå for bortførelser for Haqqaninetværket. Han har været ansvarlig for bortførelsen af talrige afghanere og udlændinge i grænseområdet mellem Afghanistan og Pakistan.
                           
                        
            
                  14.
               
               
                  
                     Malik Noorzai (alias: a) Hajji Malik Noorzai, b) Hajji Malak Noorzai, c) Haji Malek Noorzai d) Haji Maluk, e) Haji Aminullah).
                  
                     Titel: Hajji. Adresse: a)Boghra Road, landsbyen Miralzei, Chaman, Baluchistanprovinsen, Pakistan, b)Kalay Rangin, Spin Boldak-distriktet, Kandaharprovinsen, Afghanistan. Fødselsdato: a) 1957, b) 1960. Fødested: grænsebyen Chaman, Pakistan. Nationalitet: afghansk. Andre oplysninger: a) talebanfinancier, b) ejer virksomheder i Japan og rejser ofte til Dubai, De Forenede Arabiske Emirater og Japan, c) har siden 2009 fremmet Talebanaktiviteter, bl.a. gennem rekruttering og logistisk støtte, d) formodes at opholde sig i grænseområdet mellem Afghanistan og Pakistan, e) tilhører Noorzaistammen, f) bror til Faizullah Khan Noorzai. Dato for FN's opførelse på listen:04.10.2011.
                  
                     Yderligere oplysninger fra det beskrivende resumé af grundene til opførelse på listen fra sanktionskomitéen:
                  Malik Noorzai er forretningsmand med base i Pakistan, som har ydet finansiel støtte til Taleban. Malik og hans bror, Faizullah Noorzai Akhtar Mohammed Mira Khan, har investeret millioner af dollars i forskellige virksomheder for Taleban. I slutningen af 2008 henvendte repræsentanter for Taleban sig til Malik som forretningsmand for at investere Talebanmidler gennem ham. Mindst siden 2005 har Malik også personligt givet titusindvis af dollars og uddelt flere hundrede tusind dollars til Taleban, hvoraf nogle var indsamlet fra donorer i Golfregionen og Pakistan, og nogle var Maliks egne midler. Malik forvaltede også en hawalakonto i Pakistan, hvor der med få måneders mellemrum blev indsat titusindvis af dollars fra Golfregionen til støtte for Talebanaktiviteter. Malik har også været behjælpelig med Talebanaktiviteter. I 2009 havde Malik i 16 år været ledende pedel på en madrassa (religiøs skole) i grænseområdet mellem Afghanistan og Pakistan, som Taleban brugte til at indoktrinere og træne rekrutter. Malik leverede bl.a. de midler, der støttede madrassaen. Malik har også sammen med sin bror været med til at opbevare køretøjer, der skulle bruges til Talebans selvmordsbombeangreb, og har hjulpet med at flytte Talebankrigere rundt i Helmandprovinsen, Afghanistan. Malik ejer virksomheder i Japan og tager ofte på forretningsrejser til Dubai og Japan. Så tidligt som i 2005 ejede Malik en køretøjsimportvirksomhed i Afghanistan, der importerede køretøjer fra Dubai og Japan. Han har importeret biler, bildele og beklædningsgenstande fra Dubai og Japan til sine virksomheder, som to Talebanledere har investeret i. I midten af 2010 fik Malik og hans bror frigivet hundredvis af godscontainere, der efter sigende var millioner af dollars værd, som de pakistanske myndigheder havde beslaglagt tidligere på året, fordi de mente, at modtagerne havde forbindelse med terrorisme.
               
            
                  15.
               
               
                  
                     Faizullah Khan Noorzai (alias: a) Hajji Faizullah Khan Noorzai, b) Haji Faizuulah Khan Norezai, c) Haji Faizullah Khan, d) Haji Fiazullah, e) Haji Faizullah Noori, f) Haji Faizullah Noor, g) Faizullah Noorzai Akhtar Mohammed Mira Khan h) Haji Pazullah Noorzai, i) Haji Mullah Faizullah).
                  
                     Titel: Hajji. Adresse: a)Boghra Road, landsbyen Miralzei, Chaman, Baluchistanprovinsen, Pakistan, b)Kalay Rangin, Spin Boldak-distriktet, Kandaharprovinsen, Afghanistan. Fødselsdato: a) 1962, b) 1961, c) mellem 1968 og 1970, (d) 1962. Fødested: a) Lowy Kariz, Spin Boldak-distriktet, Kandaharprovinsen, Afghanistan, b) Kadanay, Spin Boldak-distriktet, Kandaharprovinsen, c) Chaman, Baluchistanprovinsen, Pakistan. Nationalitet: afghansk. Andre oplysninger: a) fremtrædende Talebanfinancier b) har siden midten af 2009 leveret våben, ammunition, sprængstoffer og medicinsk udstyr til Talebankrigere, har skaffet midler til Taleban samt sørget for træning til dem i grænseområdet mellem Afghanistan og Pakistan, c) har tidligere organiseret og finansieret Talebanoperationer i Kandaharprovinsen, Afghanistan, d) har siden 2010 rejst til og ejet virksomheder i Dubai, De Forenede Arabiske Emirater og Japan, e) tilhører Noorzaistammen, understammen Miralzai, f) bror til Malik Noorzai, g) faderens navn er Akhtar Mohammed (alias: Haji Mira Khan). Dato for FN's opførelse på listen:04.10.2011.
                  
                     Yderligere oplysninger fra det beskrivende resumé af grundene til opførelse på listen fra sanktionskomitéen:
                  
                               
                           
                           
                              Faizullah Noorzai Akhtar Mohammed Mira Khan har været en fremtrædende Talebanfinancier, som højtstående Talebanledere investerede midler gennem. Han har indsamlet over 100 000 USD til Taleban fra donorer i Golfregionen og gav i 2009 en del af sine egne penge. Han ydede også økonomisk støtte til en Talebanleder i Kandaharprovinsen og har skaffet midler til at bistå med træning af Taleban- og al-Qaeda-krigere, som skulle udføre angreb på koalitionens og Afghanistans militære styrker. Faizullah har fra midten af 2005 organiseret og finansieret Talebanoperationer i Kandaharprovinsen, Afghanistan. Ud over hans finansielle støtte har Faizullah hjulpet med Talebantræning og -operationer. Faizullah har siden midten af 2009 leveret våben, ammunition, sprængstoffer og medicinsk udstyr til Talebankrigere fra det sydlige Afghanistan. I midten af 2008 var Faizullah ansvarlig for at huse Talebanselvmordsbombere og flytte dem fra Pakistan til Afghanistan. Faizullah har også leveret luftværnsmissiler til Taleban, hjulpet med at flytte Talebankrigere rundt i Helmandprovinsen, Afghanistan, været behjælpelig med Talebans selvmordsbombeangreb og foræret radioer og køretøjer til Talebanmedlemmer i Pakistan.
                           
                        
                               
                           
                           
                              Siden midten af 2009 har Faizullah drevet en madrassa (religiøs skole) i grænseområdet mellem Afghanistan og Pakistan, hvor der blev skaffet titusindvis af dollars til Taleban. Arealerne omkring Faizullahs madrassa blev brugt til at oplære Talebankrigere i at konstruere og anvende improviserede eksplosive anordninger (IEDs). Fra slutningen af 2007 blev Faizullahs madrassa brugt til træning af al-Qaeda-krigere, som senere blev sendt til Kandaharprovinsen, Afghanistan. I 2010 havde Faizullah kontorer og ejede muligvis ejendomme, bl.a. hoteller, i Dubai, De Forenede Arabiske Emirater.
                           
                        
                               
                           
                           
                              Faizullah rejste jævnligt til Dubai og Japan sammen med sin bror, Malik Noorzai, for at importere biler, bildele og beklædningsgenstande. Faizullah har siden begyndelsen af 2006 ejet virksomheder i Dubai og Japan.